Foto: RIA Novosti Apple kompaniyasi o‘zining botiq displeyli smartfonini kelgusi yilda ishlab chiqarishi mumkin. Bu haqida Wall Street Journal xabar berdi. Apple’ga uskuna yetkazib beruvchilar ularga yupqaroq LED-displeylar ishlab chiqarishni oshirishga so‘rov kelib tushgani haqida ma’lum qilishgan. Keyingi yilda iPhone o‘zining 10 yillik yubileyini nishonlaydi. Apple smartfonlari sotuvlari kamaygan bir paytda insayderlar bu - egiluvchan OLED-ekranli yangi modelni namoyish qilish va foydalanuvchilarni qiziqtirishning ayni vaqti deb hisoblashmoqda. Kompaniyaning o‘zi bu ma’lumotni izohlashdan bosh tortdi.